text: Burime të sigurta të gazetës Zëri kanë konfirmuar në kushte anonimiteti (emri i të cilit është i njohur për redaksinë) se ky tender është shoqëruar me tentativa për mitmarrje, por më në fund janë arritur marrëveshjet dhe për këtë paraprakisht janë ditur fituesit. “Tenderët janë fituar nga ana që kanë dhënë ryshfetin më të madh”, ka thënë ky burim, i cili qysh tre ditë më parë i ka konfirmuar gazetës “Zëri” se paraprakisht dihen fituesit dhe çështja e këtij tenderi është muhabet i kryer. I njëjti ka sqaruar se për këtë projekt, gjegjësisht Lotin 1 fitues është shpallur konsorciumi i kompanive nga Shqipëria "Pevlaku & Gjoka Konstruksion" të cilat kanë ofruar çmimin prej 2.263.938,45 euro, edhe pse ai ka theksuar se në këtë pjesë kanë qenë gjashtë kompani të tjera më të lira dhe dallimi në shumën e parave ka qenë jo më i vogël se afro gjysmë milioni euro. “Për këtë pjesë kanë qenë 6 kompani që kanë ofruar çmimin më të ulët, sikurse kompania ‘Integral $ Millenium’ që ka ofruar 1,807,617.30 euro, pastaj ‘Rukolli & Bageri’ në vlerë prej 1,880,670.61 euro, ‘Alko-Impex’ 1,977,777.03 euro....etj”, ka thënë ai. Po i njëjti burim ka konfirmuar se në Lotin 2 është shpallur fitues Kompania “Beni- Com” nga Prishtina me çmim prej 4.869.943,01 euro, ndërkohë që, sipas tij, edhe këtu janë tri kompani që kanë ofruar çmimin më të lirë dhe dallimi në çmim sillet hiç më pak se gati gjysmë milioni euro. “Edhe këtu kanë qenë disa oferta të kompanive që kanë ofruar çmimin më të ulët, sikurse ‘Alko-Impex’ që ka ofruar 4,403,094.67 euro, pastaj ‘Sallahu’ 4,483,739.74 euro, ‘Integral & Millenium’ 4,516,727.04 euro”, ka bërë të ditur ai. I njëjti ka konfirmuar se në Lotin 3 është shpallur fitues Konsorciumi i Kompanive "Rukolli" nga Skenderaj dhe Kompanisë "Bageri" nga Ferizaj, të cilat kanë ofruar çmimin prej 3.825.397,61 euro. “Edhe në këtë pjesë kanë qenë dy kompani të tjera që kanë ofruar çmimin më të lirë për afro 300 mijë euro”, ka thënë ai. Për Lotin 3, kompanitë që kanë ofruar çmimin më të ulët kanë qenë “Alko-Impex” në shumë prej 3,538,988.93 eurosh dhe “Integral & Millenium” në vlerë prej 3,799,033.20 eurosh. Sipas një përllogaritje, ka thënë ai, del se Ministria e Infrastrukturës me këtë rast ka dëmtuar Buxhetin e Kosovës hiç më pak se rreth 1 milion e 300 mijë euro. Ky burim, ndërkaq thotë se kanë qenë pikërisht pazarllëqet e bëra që kanë çuar edhe deri të vonesa e shpalljes së fituesit të tenderit. “Tenderi është hapur më 16.04.2013 dhe sipas ligjit të prokurimit brenda 30 ditëve duhet të shpallet, vetëm në raste të jashtëzakonshme mund të shtyhet edhe për 10 ditë, gjë që në këtë rast edhe ka bërë një shkelje tjetër”, ka thënë ai. Në anën tjetër, shefi i Zyrës së Prokurimit në Ministrinë e Infrastrukturës, Nexhat Krasniqi, ka sqaruar se Komisionet për vlerësimin e ofertave kanë shpallur fitues kompanitë e përgjegjshme që kanë plotësuar kërkesat minimale në përputhje me kapacitetet teknike, profesionale dhe financiare të përcaktuara në njoftimin për kontratë. “Për secilin nga lotet është shpërblyer kompania më e lirë e përgjegjshme sipas kushteve dhe kritereve të dosjes së tenderit dhe njoftimit për kontratë. Por kompanitë të cilat janë shpallur të papërgjegjshme janë njoftuar me shkrim saktësisht mbi arsyet e eliminimit, dhe të njëjtat kanë mjetet juridike në dispozicion brenda afatit të përcaktuar me ligj”, ka thënë ai. Sipas Krasniqit, për projektin “Zgjerimi i rrugës M2-Milloshevë-Segmenti Milloshevë-Vushtrri (sektori: Milloshevë-Lum i Madh), Lot 1, Lot 2 dhe Lot 3”, Autoriteti Kontraktues ka zhvilluar të gjitha procedurat e prokurimit në përputhje të plotë me Ligjin e Prokurimit Publik Nr. 04/L-042. Mirëpo, burimi i gazetës ka konfirmuar se vlera e madhe e tenderëve dhe parregullsitë që e kanë shoqëruar këtë proces të tenderimit për “Zgjerimin e Rrugës M2 – Milloshevë-Segmenti: Milloshevë-Vushtrri (sektori: Milloshevë-Lum i Madh), Lot1, Lot2 dhe Lot3“, kanë bërë që me këtë tender të merret edhe EULEX-i. Sipas tij, ditën e premte edhe EULEX është informuar për parregullsitë dhe, siç pohoi ai, shumë shpejt pritet të nisin hetimet. Lidhur me këtë çështje, zëdhënësi i EULEX-it, Blerim Krasniqi, tha se “EULEX u kthen përgjigje vetëm palëve”. Në anën tjetër, Avni Zogiani nga “Çohu”, thotë se nëse kushti ka qenë që duhet kompania me çmimin më të ulët, atëherë ka dyshime se ata që janë të përfshirë në përzgjedhjen e ofertuesve kanë pasur një motiv që mund të quhet korruptim./Telegrafi/


Misioni i OSBE-së në Kosovë organizon trajnim për akterët që luftojnë trafikimin me qenie njerëzore në Kosovë Misioni i OSBE-së në Kosovë ka filluar një seri prej dhjetë seancash të trajnimit rajonal për procedurat standarde operative për punën me viktimat e trafikimit. Në seancën e parë të trajnimit dy-ditor që ka filluar më 8 shtator në Ferizaj, policia dhe përfaqësuesit e shoqërisë civile, inspektorët sanitarë të punës dhe të tregut, punëtorët socialë dhe avokatët kanë rritur aftësitë e tyre për të identifikuar, referuar dhe asistuar viktimat e trafikimit. “Procedurat standarde operative ofrojnë një përmbledhje të njëtrajtshme të udhëzimeve për tu marrë me viktimat e trafikimit nga vendi dhe të huaja”, tha Natalia Voronova, ushtruese detyre e shefit të Seksionit Kundër Trafikimit me qenie njerëzore në Misionin e OSBE-së në Kosovë. “Edhe pse ky dokument ishte miratuar në vitin 2008, shumë akterë dhe ofrues të shërbimeve nuk janë trajnuar se si ta zbatojnë atë”. Kursi i trajnimit në Ferizaj është pjesë e përpjekjes më të madhe të OSBE-ës për të përfshirë në mbarë Kosovën ata që luftojnë kundër trafikimit me qenie njerëzore. Rreth 300 persona do ta ndjekin trajnimin, i cili do të zgjasë deri në fund të dhjetorit 2011. Kosova është rajon i transitit, destinacionit dhe origjinës së viktimave të trafikimit. Misioni i OSBE-së në Kosovë ka për mandat të mbështet institucionet lokale në luftë kundër krimit të organizuar dhe ndihmon parandalimin e shkeljeve të rënda të drejtave themelore të njeriut dhe lirive.


Blerim Latifi: Kode të shkruara nga burrat! E diele, 26.06.2022, 04:03 PM (GMT+1) E merkure, 25.08.2021, 07:55 PM Dështimet e reja dhe paralajmërimet e vjetëra Gazeta The Economist paska botuar një analizë të shkelqyeshme për rënien e shtetit në Afganistan pas largimit të amerikanëve. Një nga tezat themelore të analizës: shtetndërtimin e shpie në dështim të sigurtë korrupsioni që metastazon në trupin institucional njëlloj si kanceri në organizmin e gjallë. Natyrisht, ky shpjegim i qartë dhe i saktë nuk është diçka e re në teorinë e institucioneve politike. Ai e përbën thelbin e gjithë veprës "Politika" të Aristotelit. Njerëzit, thotë mendimtari antik, e krijojnë shtetin për t'i shërbyer të mirës së tyre të përbashkët, por kur zyrtarët e tij devijojnë nga ky princip dhe nisin t'i përdorin mekanizmat e shtetit për të mirat e tyre private e grupore, atëherë fillon rënia e shtetit, prishja e kalbëzimi i tij ; njerëzit e humbin respektin për të mirën e përbashkët dhe secili vrapon të rrëmbej çfarë të mundet nga pasuria publike. Kulminacioni i korrupsionit arrihet atëherë, shkruan Aristoteli, kur njerëzit i kritikojnë funksionarët e korruptuar jo për faktin se janë të korruptuar, por nga zemërimi pse vetë nuk janë pjesëmarrës në përfitimet e paligjshme. Shekuj më vonë, filozofi francez Monteskjë këtë do ta marrë si shembull për konceptin e tij të "korruptimit të parimit". Për Monteskjë forma ma e randë e korrupsionit politik është korruptimi i parimit të shtetit, që nënkupton situatën kur njerëzit mendojnë se ka vetëm një motiv për të cilin ia vlenë me u marrë me punët shtetërore: përfitimi material prej tyre. Por pse kur njihen aq mirë sëmundjet që shkatërrojnë shtetet, njerëzit nuk i parandalojnë ato? Hegeli na e jep një përgjegjje: Sepse njerëzit nuk i marrin seriozisht leksionet e historisë; e vetmja gjë që ata e mësojnë nga historia është se nuk marrin mësime prej saj. Dikush e ka korigju përgjegjjen hegeliane: ne mësojmë nga historia, por jemi nxënës të këqinj të saj! Dhe dihet cili është fati i nxënësit të dobët: ai ngelë në klasë dhe duhet ta përsëris atë. Kështu edhe njerëzit që nuk marrin mësime nga historia, detyrohen ta përsërisin atë. Të gjitha kodet ligjore që janë krijuar para epokës moderne e legjitimojnë në mënyra të ndryshme dhunën e burrave ndaj grave. Për një arsye të thjeshtë: ato janë kode të shkruara nga burrat, pa i pyetur gratë. Dhe ata nuk janë ndalur me kaq. Kanë shkuar edhe më tej: "të drejtës" së tyre për të ushtruar dhunë mbi gratë, i kanë mveshur edhe justifikime hyjnore apo natyrore: "Zoti ka thanë se gruaja që si bindet burrit duhet me u shtru n'dajak". Ose: "Vetë natyra e ka bërë burrin fizikisht më të fortë se gruan, prandaj nënshtrimi i saj është i natyrshëm". Për shekuj me rradhë këto dogma kanë shërbyer për ta mirëmbajtur pushtetin diktatorial të burrave mbi gratë dhe rrjedhimisht edhe për ta justifikuar dhunën mbi to. Do duhej të vinte Iluminizmi europian i para dy shekujve që këto dogma të rrëzoheshin dhe bota të fillonte të kuptonte se as në qiell e as në tokë nuk është parashkruar që burrat kanë të drejtën e dhunës mbi gratë. Emancipimi i grave dhe kualifikimi i dhunës së burrave mbi to si krim i dënueshëm, janë produkte të këtij iluminizmi europian dhe secili që mendon se mund të flas për emancipimin dhe të drejtat e grave jashtë kuadrit moral të këtij Iluminizmi, thjesht nuk bën tjetër veçse tregon se nuk merr vesh gjë nga kjo punë. Sistemi gjyqësor në Kosovë është i mbushur me gjyqtarë e prokurorë të korruptuar, me dembelë, me frikacakë, me jokompetentë, me të atillë që s'kanë hapur libër që nga dita kur e kanë dhënë provimin e fundit në fakultet. Prandaj ky sistem ndikohet aq lehtë nga presionet e njerëzve të fortë të politikës, të bizneseve të zeza dhe nga ato të kriminelëve të të gjitha kategorive. Një gjë mund ta themi me siguri: nëse nuk intervenohet me një reformë serioze dhe të thellë, pasoja e fundit e këtij sistemi të kalbur gjyqësor do të jetë rikthimi i vetëgjyqësisë. Blerim Latifi: Në Tiranë lulëzon talibanizmi Blerim Latifi: Dhuna ndaj grave në Kosovë shënoi viktimën e rradhës Blerim Latifi: Çfarë mësimi sociologjik na jep rasti i Afganistanit? Blerim Latifi: Largimi i amerikanëve nga Afganistani i ka ngjallur shpresat e shumë shovinistëve në Beograd Blerim Latifi: Hekurudha,''punë e shejtanit''/ Dështimi i Afganistanit Blerim Latifi: Krejt si në doktrinën leniniste Blerim Latifi: Mbi "tradhtarin Rama" dhe "kosovarët e paarsyeshëm" Blerim Latifi: Lajthitja e Agollit dhe çetniku Bulatoviç Blerim Latifi: Diktatorët kanë një thelb të përbashkët...! Blerim Latifi: Edi Rama është naiv në raport me Serbinë Blerim Latifi: Kur françeskanët e parë zbritën në brigjet e Kepit të Rodonit Blerim Latifi: Njeriu që bashkoi emrin e Skënderbeut me emrin e Skënderajt Blerim Latifi: Një shqiptar i harruar i Rilindjes Europiane Blerim Latifi: Dita e zezë e 13 korrikut Blerim Latifi: Rast i pashembullt në analet e diplomacisë Blerim Latifi: "Ndërhyni me trupa tokësorë në Kosovë" Blerim Latifi: Si lindi Miti i Mollës së Kuqe? Blerim Latifi: Profecia e Hegelit për Shtetet e Bashkuara të Amerikës Blerim Latifi: Polemika e parë shqiptaro-serbe në historiografi Blerim Latifi: Me politikanë të vegjël nuk mund të ndriçohen rrugët e vështira në natën e errët të historisë


Trajnimet - IKAF IKAF > Trajnimet Formularet e Regjistrimit: Formulari i: TK-KC-AC Formulari i: ABC Formulari i: NK AUDITOR I BRËNDSHËM Autoriteti Kombëtar i Kualifikimeve me Vendim Nr. 01-105, të datës 13.10.2017 AKREDITON programin “NËNPUNËS KONTABILITETI”, përkatësisht libërmbajtës, dhe kështu listës së akreditimeve të Institutit KAF ju shtua edhe një program i ri i akredituar. Një NËNPUNËS KONTABILITETI luan rol kyq në zhvillimin e kompanisë, bazuar në transaksionet financiare të ditëve të sotme dhe informacioneve që kanë të bëjnë me një biznes. Ai sigurohet që të dhënat e transaksioneve të realizuara financiare të jenë të sakta, të azhurnuara dhe gjithëpërfshirëse. Thënë akoma më qartë se NËNPUNËSI I KONTABILITETIT është baza e dështimit apo suksesit të çdo kompanie. Qëllimi kryesor i çdo biznesi është të rris fitimin. Fitimi është i rëndësishëm, por nënkupton tejkalimin e të ardhurave mbi shpenzimet. Pra, për të llogaritur fitimin, biznesmeni duhet të regjistrojë të ardhurat dhe shpenzimet që lidhen me këtë biznes. Kështu, mbajtja e librave do të thotë regjistrim, klasifikim dhe përmbledhje e transaksioneve të biznesit në mënyrë sistematike, në mënyrë që biznesmeni të jetë në gjendje të njohë fitimin ose humbjen e tij gjatë një periudhe të caktuar. Për të punuar si Nënpunës Kontabiliteti, për të funksionuar si profesionist, për t`u paraprirë ngjarjeve në kompani, duhet certifikim profesional nga institucione të akredituara përkatëse, e tashmë, kjo është e mundur edhe në Kosovë, nëpërmjet Institutit KAF. INVESTO në karrierën tënde! Certifikohu si NËNPUNËS KONTABILITETI në IKAF. (Vendimi për akreditimin si Nënpunës Kontabiliteti (libërmbajtës) pdf file. BA1 Bazat e Kontabilitetit Financiarqë ka për qëllim të zhvillojë njohuritë dhe kuptimin e parimeve kryesore dhe koncepteve që lidhen me kontabilitetin financiar si dhe teknikat e mirëfillta që do të përdoren në hyrjet e dyfishta, teknikat e kontabilitetit ku përfshihen edhe përgatitja bazike e pasqyrave financiare. Syllabusi koncentrohet thellë në sistemin qendror të të hyrave të dyfishta dhe në rregjistrim, procesim dhe raportimin e transakcioneve biznesore dhe ngjarjeve. BT1 Bazat e Tatimeveqë ka për qëllim të zhvillojë njohuritë mbi legjislacionin kosovar dhe zbatimin e tij. Ky modul në vete përfshinë procedurat e legjislacionit fiskal të cilat janë konsideruar në përgjithësi të aplikueshme në vendin tonë, i cili është përgatitur në bazë të eksperiencës së gjatë të grupit punues (në kuadër të Institutit KAF) në fushën fiskale dhe të kontabilitetit. Ky modul mbështetet plotësisht në legjislacionin në fuqi të Kosovës që lidhet në fushën fiskale dhe të kontabilitetit, në një literaturë të gjerë, shembuj praktik dhe është përpiluar në bashkëpunim me ekspertë të kësaj fushe. BC1 Bazat e Kontabilitetittë Kompjuterizuar në Praktikë ka per qellim te zhvilloje njohurite praktike dhe te kuptohen llojet e shoqerive tregtare. Rezultati i informatizimit të trajnimeve tona do të jetë një vendimarrje më e shpejtë, më e bazuar në praktikë dhe me një kosto më të ulët. Aspekti më i prekshëm dhe me të cilin studentët përballen është informatizimi i kontabilitetit në mënyrë që qasjen ta kenë më të lehtë në tregun e punës, përmes aftësimit dhe përvetësimit të njohurive praktike në kontabilitet. Programi certifikues Teknik i Kontabilitetit është një hyrje në profesionin e kontabilitetit, i cili studentëve të trajnuar u mundëson qasje më të shpejtë ndaj rregulloreve, ligjeve, standardeve ndërkombëtare e vendore të kontabilitetit. Për të ndjekur modulet e kualifikimit për Teknik Kontabiliteti, ju nevojitet njohuri bazë nga kontabiliteti, por jo ndonjë përvojë relevante në këtë fushë. Ky është një kualifikim zhvillues për menaxherët e zyrës si dhe për stafin administrativ, po ashtu, një bazë e pa evitueshme për ata që duan të kualifikohen si kontabilist të çertifikuar. INFORMATAT E PËRGJITHSHME DHE UDHËZIMET PËR APLIKIM → Përgjatë këtij trajnimi, anëtarët do të mund të : -Njoftohen me Standardet Kosovare dhe Ndërkombëtare të Kontabilitetit. -Njoftohen me detyrat dhe përgjegjësitë që bartë ky profesion. -Njoftohen me procedurat dhe kërkesat e Administratës Tatimore të Kosovës. -Kuptojnë strukturën e organizatave afariste, dhe përmbushjen e kërkesave ligjore në përkrahjen e kontabilistëve. -Kuptojnë qeverisjen e menaxhimit, ndikimet dhe kufizimet kyçe të mjedisit. -Kuptojnë funksionet specifike të kontabilitetit dhe kontrollit të brendshëm financiar si dhe udhëheqjen dhe menaxhimin e ekipeve individuale. Niveli “Teknik Kontabiliteti”, organizohet në katër module: F1 “Kontabilisti në Biznes” ✓ Struktura e organizatës afariste, ✓ Qeverisja e menaxhimit, ndikimet dhe kufizimet kyçe të mjedisit, ✓ Funksionet specifike të kontabilitetit dhe kontrolli i brendshëm financiar, Udhëheqja dhe menaxhimi i ekipeve individuale, ✓ Rekrutimi dhe zhvillimi efektiv i të punësuarve. F2 “Kontabiliteti Menaxherial” ✓ Kontabiliteti për menaxhmentin, ✓ Klasifikimi i kostove, ✓ Llojet e kostove, ✓ Teknikat e kontabilitetit te kostove, ✓ Kostimi absorbues dhe ai margjinal, ✓ Vendimmarrja afatshkurtër, ✓ Buxhetimi dhe kostimi standard. F3 “Kontabiliteti Financiar” ✓ Konteksti dhe qëllimi i raportimit financiar, ✓ Karakteristika cilësore të Informacionit financiar dhe bazat themelore të kontabilitetit, ✓ Përdorimi i hyrjes së dyfishtë dhe sistemet e kontabilitetit, ✓ Regjistrimi i transaksioneve dhe ngjarjeve, ✓ Përgatitja e testeve (suksesionit, vargut), ✓ Përgatitja e Pasqyrave bazike Financiare. ✓ Shoqëritë tregtare, ✓ Administrata tatimore dhe procedurat, ✓ Tatimi mbi vlerën e shtuar (TVSH), ✓ Dogana dhe akciza, ✓ Tatimi mbi të ardhurat e korporatave, ✓ Kërkesat ligjore për përgatitjen dhe auditimin e pasqyrave financiare. Në këtë nivel mund të aplikojnë të gjithë të interesuarit të cilët synojnë të mirren me kontabilitet dhe dëshirojnë të fitojnë çertifikatë përkatëse, me të cilën mund të asistojnë tek kontabilistët profesionist. Ky është një kualifikim zhvillues për menaxherët e zyrës si dhe për stafin administrativ dhe për të ndjekur këtë trajnim, nuk kërkohet përvojë pune paraprake në fushat relevante. Përpos kësaj, këtë trajnim mund ta ndjekin të gjithë ata të cilët synojnë të bëhen Kontabilist të Certifikuar(që është niveli I dytë I trajnimit pas Teknikut te Kontabilitetit ), dhe në përgjithësi të gjithë ata që kanë interesim për kontabilitet e financa, theksojmë këtu: ZYRTAR PËR KRIME EKONOMIKE SHEF I FINANCAVE ZYRTAR I THESARIT ÇERTIFIKUES I PAGESAVE Informatat për Pagesë Llogaria bankare: ProCredit BANK Emri i pëfituesit: Instituti KAF Numri i xhirollogarisë: 1183-001840-000-102 Për të realizuar pagesën, fillimisht kërkohet një ProFaturë nga Administrata e Institutit KAF përmes e-mailit [email protected] ose përmes numrave për kontakt: 038 220 608 ose 044 118 346 Programi i kontabilistëve profesional është një program pasuniversitar i kontabilitetit për të diplomuarit, profesionistët e kontabilitetit dhe për të gjithë ata që përfundojnë Nivelin e Parë dhe dëshirojnë të vazhdojnë Nivelin e Dytë të kualifikimeve profesionale në IKAF. Kontabilisti profesional , i certifikuar, mundëson matjen, zbulimin apo ofrimin e sigurimit në lidhje me informacionin financiar që ndihmon menaxherët, investitorët, organet tatimore dhe të tjerët të marrin vendime profesionale. Ky kualifikim u jep një rëndësi të veçantë aftësive të raportimit financiar të cilat duhet të zhvillohen në pajtim me Standardet Ndërkombëtare të Raportimit Financiar. Kontabilistët e Çertifikuar po ashtu do t’i mësojnë principet dhe sistemet e kontrollit të brendshëm të ndërmarrjes, metodat e auditimit dhe standardet, e po ashtu do të fitojnë njohuri të konsiderueshme në lëminë e planifikimit të biznesit, vendimmarrjes dhe menaxhimit. Kontabilistët e Çertifikuar në këtë trajnim, përpos tjerave do t’i mësojnë principet dhe sistemet e kontrollit të brendshëm të ndërmarrjes, metodat e auditimit dhe standardet, e po ashtu do të fitojnë njohuri të konsiderueshme në lëminë e planifikimit të biznesit, vendimmarrjes dhe menaxhimit. Pas përfundimit të programit, kandidatët do të: -Arrijnë një kualifikim të kontabilitetit të standardit më të lartë; -Do të jenë të ligjshëm për të aplikuar për anëtarësim në Institutin KAF, dhe do të kenë qasje në shumë avantazhe dhe shërbime profesionale; -Përfitojnë nga anëtarësimi i Institutit KAF në anëtarësimin e tij në Aleanca Globale të Kontabilitetit dhe do të kenë qasje dhe mundësi të karrierës dhe përfitimeve reciproke Kualifikimi “Kontabilist i Certifikuar”, organizohet në pesë module: F4 “Ligji i Korporatave dhe Bznesit” ✓ Elementet kryesore të Sistemit Ligjor; ✓ Ligji i Detyrimeve; ✓ Ligji i Punës; ✓ Kapitali dhe Financimi i kompanive; ✓ Menaxhimi, administrimi dhe Sistemimi i Kompanive; ✓ Implikimet ligjore lidhur me kompanitë në situata të vështira dhe krizë; ✓ Qeverisja dhe çështjet etike, lidhur me biznesin. F5 “Menaxhimi i Performancës” ✓ Kostot e specializuara dhe teknikat e menaxhimit të kontabilitetit; ✓ Teknikat e vendim marrjes; ✓ Kostimi standard dhe analiza e variancave; ✓ Matja e performancës dhe kontrolllit. F7 “Raportimi Financiar” ✓ Korniza konceptuale për Raportim Financiar; ✓ Korniza rregullative për raportim financiar; ✓ Kombinimet e biznesve; ✓ Analiza dhe interpretimi i pasqyrave financiare. F8 “Auditimi dhe Siguridhënia” ✓ Korniza e Auditimit dhe Sistemimi, ✓ Auditimi i brendshëm; ✓ Planifikimi dhe vlerësimi i riskut; ✓ Kontrolli i brendshëm; ✓ Evidenca e auditimit; F9 “Menaxhimi Financiar” ✓ Funksioni i Menaxhimit Financiar; ✓ Mjedisi i menaxhimit financiar; ✓ Menaxhimi i kapitalit punues; ✓ Vlerësimi i investimeve; ✓ Financimi i bizneseve; ✓ Kosto e kapitalit; ✓ Vlerësimi i biznesit; ✓ Menaxhimi i riskut. Të drejtë regjistrimi kanë kanidatët që kanë përfunduar, janë duke vijuar shkollimin Universitar në Fakultetin Ekonomik, Administrim Biznesi apo të ngjashme dhe janë të çertifikuar si Teknik i Kontabilietit. Disa nga pozitat që u dedikohet drejtpërsëdrejti ky trajnim janë: ✓ ZYRTAR FINANCIAR ✓ ZYRTAR PËR KRIME EKONOMIKE ✓ SHEF I FINANCAVE ✓ ANALIST FINANCIAR ✓ KËSHILLTAR FINANCIAR ✓ MENAXHER I RISKUT ✓ ZYRTAR I THESARIT ✓ MENAXHER I PROJEKTEVE ✓ ZYRTAR I PASURISË ✓ ÇERTIFIKUES I PAGESAVE ✓ ZYRTAR I PROKURIMIT Banka përfituese: ProCredit BANK Llogaria përfituese: 1183-001840-000-102 Pagesat bëhen duke kërkuar paraprakisht ProFaturën nga Administrata e Institutit KAF përmes e-mailit [email protected] ose përmes numrave për kontakt: 038 220 608 ose 044 118 346 Programi për Çertifikimin e Auditorëve, është krijuar për të kontribuar në menaxhim financiar të mirë dhe cilësor. Çertifikimi i individëve bëhet duke u bazuar në kriteret e parapara me Ligjin në fuqi dhe në harmoni me Standardet Ndërkombëtare të Auditimit. Qëllimi ynë është të trajnojmë dhe të çertifikojmë individë të cilët posedojnë integritet të lartë, zbatojnë Kodin e Etikës Profesionale dhe krijojnë besueshmëri në publik për auditim të pasqyrave financiare. Pas ndjekjes së këtij trajnimi, anëtarët do të jenë në gjendje të : Aplikojnë njohuritë dhe aftësitë relevante, të ushtrojnë gjykim profesional në vlerësimin e pozitës strategjike, të caktojnë zgjedhjet strategjike dhe të zbatojnë strategjinë e veprimit nëpërmjet procesit të biznesit dhe të ndryshimeve strukturore; Kordinimi i njohurive në sistemet dhe teknologjinë informative si dhe menaxhimi i suksesshëm i proceseve, projekteve si dhe njerëzve brenda kufizimeve financiare dhe burimeve të tjera. Analizojnë, vlerësojnë dhe të arrijnë në konkluzion në lidhje me çështjet e sigurimit dhe çështjet e tjera të auditimit të praktikës më të mirë dhe të zhvillimeve të deritanishme. Aplikojnë njohuri të rëndësishme, shkathtësi për të ushtruar gjykime profesionale në vlerësimin e pozitës strategjike, përcaktimin e zgjedhjes strategjike dhe implementimin e veprimit në procesin e biznesit. Një tjetër qëllim është koordinimi i sistemeve të njohurive dhe teknologjisë informative duke menaxhuar me efikasitet proceset, projektet, njerëzit brenda mundësive dhe kufizimeve financiare. Të zhvillojnë njohuritë mbi legjislacionin e Kosovës dhe zbatimin e tij, të kuptojnë llojet e shoqërive tregtare, klasifikimin e tyre sipas ARBK-së, ATK-së dhe KKRF- së, si dhe do të përfitojnë aftësitë tekniko-fiskale duke përfshirë përgatitjen e pasqyrave financiare themelore. Trajnimi “Auditor i Certifikuar”, organizohet në katër module: P1 “Kontabilisti Profesional” ✓ Qeverisja dhe Përgjegjësia; ✓ Kontrolli i brendshëm dhe rishikimi; ✓ Identifikimi dhe vlerësimi i riskut; ✓ Kontrollimi i riskut; ✓ Vlerat profesionale dhe etika. P2 “Raportimi i Korporatave” ✓ Obligimet profesionale dhe etike të kontabilistit; ✓ Korniza e raportimit financiar; ✓ Raportimi dhe performanca financiare e njësive ekonomike; ✓ Pasqyrat financiare të grupeve të njësive ekonomike; ✓ Njësitë e specializuara ekonomike; ✓ Pasojat e ndryshimeve në Rregullorene Kontabilitetit në Raportimin Financiar. P7 “Auditimi i Avancuar dhe Siguridhënia” ✓ Mjedisi Rregullativ; ✓ Konsiderimet profesionale dhe etike; ✓ Menaxhimi në praktikë; ✓ Çështjet aktuale dhe Zhvillimet. P3 “Analiza e Biznesit” ✓ Pozicioni strategjik; ✓ Zgjedhjet strategjike; ✓ Veprimet strategjike; ✓ Ndryshimi i proceseve në biznes; ✓ Teknologjia informative; ✓ Çështjet e kualitetit. P6 “Tatimet e Avancuara” ✓ Njohuritë dhe të kuptuarit e Sistemit Tatimor të Kosovës nëpërmjet studimit të tatimeve të mëtutjeshme, së bashku me disa tema më të avancuara brenda studimeve paraprake të tatimeve; ✓ Rëndësia e tatimeve në menaxhimin financiar individual dhe atë të korporatave; ✓ Ndikimi i tatimeve relevante në situata të ndryshme dhe kurse të ndryshme veprimi duke përfshirë bashkëveprimin e taksave; ✓ Minimizimi dhe /ose prolongimi i detyrimeve tatimore nëpërmjet përdorimit të matjeve standarde të planifikimit të tatimeve. Në këtë nivel të trajnimit, ftohen për aplikim të gjithë ata të cilët kanë kualifikim dhe përvojë pune në kontabilitet, auditim dhe financa dhe janë të certifikuar me nivelin e dytë “Kontabilist I Certifikuar”. Certifikimi nga IKAF, bëhet sipas Ligjit në fuqi, Standardeve Ndërkombëtare të Edukimit të Bashkimit Evropian nën Direktivën e 8 të praktikave të mira ndërkombëtare, përmes së cilave rregulla, IKAF i përgatitë kandidatët për Licencim. Si përfitues më të mëdhenj nga ky trajnim konsiderohen pozitat në vijim: AUDITOR I BRENDSHËM I ÇERTIFIKUAR NË SEKTORIN PRIVAT DHE PUBLIK Përmbajtja e kualifikimit është zhvilluar në atë mënyrë që të siguroj që kualifikimi ofron një sërë njohurishë, aftësishë dhe teknikash profesionale për Auditor të Brendshëm. Syllabusi është zhvilluar duke iu referuar kërkesës për këtë profesion, Kodit të etikës IIA, Standardeve Ndërkombëtare të Auditimit të Brendshëm IIA dhe Kornizës Ndërkombëtare të Praktikës Profesionale. Në fund të këtij trajnimi, studentët do të mund të: Përdorin terminologji profesionale për planifikim, përshkrim, menaxhim dhe vlerësim të aktivitetit organizativ. Kuptojnë dhe njohin natyrën e riskut lidhur më sistemet financiare dhe kontabël. Do të kenë influencë në kuadër të rolit të tyre si Auditor i Brendshëm, me anë të ofrimit të shërbimeve efektive të siguridhënies që do të determinojnë përmirësimin e organizatës ku operojnë Trajnimi “Auditor I Brendshem i Certifikuar”, organizohet në pesë module: Për të ndjekur këtë trajnim, kandidatët duhet t`i plotësojnë disa kritere: –Të posedoj diplomë universitare në ekonomi, administratë publike, financa publike, kontabilitet dhe juridik apo dhe fusha tjera të studimeve relevante (nëse vlerësohen si të pranueshme nga rregulloret e Institutit KAF). -Përvojë pune minimum 3 (tri) vite (Obligative). -Përvojë pune në fushën e auditimit (Përparësi në regjistrim). -Kandidatët e rijnë që nuk kanë përvojë pune në fushën e auditimit apo kontabilitetit i nënshtrohen provimit pranues. Informata për Pagesë Punimi – Rast Studimor Rasti studimor duhet të përgatitet nga studentët të cilët nuk kanë përvojë praktike si auditor i brendshëm. Struktura e rastit studimor duhet të jetë e bazuar në kërkesat e këtij dokumenti. Rasti studimor duhet të jetë rast praktik ose i imagjinuar dhe duhet të mbështetet në letrat e punës së auditorit. Letrat e punës së auditorit duhet të vendosen në shtojcën e rastit studimor. Fjalët që përmbajnë letrat e punës së auditorit, nuk duhet të kalkulohen në numrin e fjalëve që përmban secila pjesë e rastit studimor. Nëse rasti studimor është i kopjuar nga ndonjë aktivitet i auditimit, IKAF kurdo që vërteton një gjë të tillë do ta konsideroj shkelje etike dhe për këtë mund t’ia tërheq licencën studentit. Punimi - Rasti Studimor Ju lutem, në linkun në vazhdim gjeni Formatin për përgaditjen e Punimit - Rast Studimore. IKAF ofron Modulin opsional “Praktika në Kontabilitet” gjatë ndjekjes të së cilit bëhet aplikimi 100% i kontabilitetit në praktikë. Praktika mundësohet nëpërmjet kompjuterit me anë të softuerit të kontabilitetit, raportimit online në ATK dhe formave ligjore të regjistrimit/ organizimit të biznesit në Kosovë.Pas ndjekjes dhe përfundimit me sukses të trajnimit, studentëve u ofrohet mundësi pune praktike në ndonjërën nga kompanitë partnere të Institutit. Përgjatë këtij trajnimi, studentët do të mund të : -Njoftohen me njohuritë bazë të kontabilitetit Temat të cilat do të trajtohen gjatë modulit “Praktika në Kontabilitet”, janë si në vijim: ✓ Llojet e bizneseve dhe regjistrimi i tyre; ✓ Procedurat Tatimore; ✓ Tatimi mbi Vlerën e Shtuar; ✓ Doganat dhe akcizat; ✓ Tatimi mbi të Ardhurat personale ✓ Tatimi mbi të Ardhurat e korporateve; ✓ Kërkesat Ligjore për raportim/ auditim të pasqyrave financiare. Mund të aplikojnë të gjithë ata që synojnë të zhvillojnë njohuritë praktike dhe të kuptojnë llojet e shoqërive tregtare, klasifikimi i tyre sipas ARBK-së, ATK-së dhe KKRF-së, si dhe aftësitë tekniko-fiskale duke përfshirë procesimin e tansaksioneve e deri te përaditja e draft pasqyrave financiare. Kriteret për aplikim janë ✓ Të kenë përfunduar shkollimin e mesëm; ✓ Aftësi elementare në kompjuter; ✓ Të kenë përfunduar Nivelin e Parë “Teknik i Kontabilitetit”, e preferueshme. Ky modul rekomandohet për të gjithë anëtarët e Institutit KAF dhe jo-anëtarët të cilët dëshirojnë të fitojnë eksperincën në zbatimin e kontabilitetit në praktikë. Teknik i kontabilitetit është një kualifikim zhvillues për menaxherët e zyrës si dhe për stafin administrativ, po ashtu, një bazë e pa evitueshme për ata që duan të kualifikohen si kontabilistë të çertifikuar. Në kuadër të trajnimit opsional, IKAF ofron për të gjithë të interesuarit aplikimin 100% i kontabilitetit në praktikë. Raportim në ATK dhe formave të regjistrimit/ organizimit të biznesit. Mësojni raportimin financiar në pajtim me Standardet Ndërkombëtare, sistemet e kontrollit të brendshëm, metodat e auditimit, planifikimit dhe menaxhimit të performancës. Rritja e vazhdueshme e kërkesës për auditime profesionale dhe numrit të pa mjaftueshëm të Auditorëve të Çertifikuar bënë që ky programë të jetë një nga qëllimet prioritare të Institutit. AUDITOR I BRENDSHEM I ÇERTIFIKUAR Përmbajtja e kualifikimit është zhvilluar në atë mënyrë që të siguroj që kualifikimi ofron një sërë njohurishë, aftësishë dhe teknikash profesionale për Auditor të Brendshëm. Ky kualifikim ju mundëson kandidatëve të zhvillojnë njohuri, shkathtësi dhe kompetenca bazike në lidhje me regjistrimin e trasaksioneve financiare (të dyfishta) dhe përpunimin e tyre, kalkulimin dhe regjistrimin e tatimeve bazike, aplikimin e regjistrimeve financiaro/materiale në sistemin softwerik të kontabilitetit (kompjuterizimi i kontabilitetit), dhe kështu përgatitë ata për të hyrë në profesionin e nëpunësit/es të/së kontabilitetit.


“Ata janë pajtuar që të vazhdojë të jenë në kontakt të ngushtë për këtë çështje”, tha një zëdhënëse e Qeverisë gjermane, e cila njoftoi për bisedën telefonike ndërmjet kancelares Merkel dhe presidentit Erdogan, por nuk dha më shumë detaje lidhur me përmbajtjen e bisedës. Turqia ka kryer një ofensivë ushtarake në veri të Sirisë, me qëllim që të largojë nga ajo zonë luftëtarët kurdë, të cilët i konsideron terrorist. Koalicioni qeverisës në Gjermani ka pasur dyshime se si të përgjigjet lidhur me ofensivën turke. Socialdemokratët kanë kundërshtuar një propozim të ministres së Mbrojtjes, Annegret Kramp-Karrenbauer që të krijohet një “zonë e sigurt” nga Kombet e Bashkuara, në zonën kufitare Siri-Turqi. Ofensiva turke në Siri është ndërprerë pas arritjes së një marrëveshjeje armëpushimi, të cilën e kanë ndërmjetësuar Shtetet e Bashkuara dhe Rusia. Turqia dhe Rusia po ashtu kanë arritur një marrëveshje që të largojnë për 30 kilometra nga kufiri Turqi-Siri, luftëtarët kurdë./REL Angela Merkel ofensiva turke Recep Tayyip Erdogan


Facebook është një rrjet shqoqëror i hapur në shkurt të vitit 2004, i zotëruar dhe i drejtuar nga Facebook, Inc.[1] Që nga shtatori i 2012-ës, Facebook ka mbi një miliard përdorues aktivë,[2] më shumë se gjysma e të cilëve e përdorin Facebook-un në një pajisje celular.[3] Përdoruesit duhet të regjistrohen përpara se të përdorin faqen, pas të cilit ata mund të krijojnë një profil personal, të shtojnë përdoruesit e tjerë si miq, të shkëmbejnë mesazhe, duke përfshirë njoftimet automatike kur ndryshojnë profilin e tyre. Përveç kësaj, përdoruesit mund t'iu bashkohen grupeve me interesa të përbashkëta, të organizuar sipas vendit të punës, shkollës ose kolegjit, ose sipas karakteristikave të tjera, dhe të kategorizojnë miqtë e tyre në lista si "Njerëzit nga puna" ose "Miqtë e ngushtë". Facebook u themelua nga Mark Zuckerberg me shokët e dhomës dhe shokët studentë Eduardo Saverin, Andrew McCo 1000 llum, Dustin Moskovitz dhe Chris Hughes.[4] Antarësimi në faqe fillimisht u kufizua nga themeluesit te studentët e Harvardit, por u zgjerua në kolegjet e tjera në zonën e Bostonit, në Ivy League, dhe në Universitetin Stanford. Gradualisht u shtua mbështetja edhe për studentët në universitete të ndryshme përpara se të hapej për studentët e shkollave të mesme dhe përfundimisht për këdo mbi 13 vjeç. Megjithatë, sipas një ankete të Consumer Reports e realizuar në maj 2011, janë 7.5 milionë fëmijë nën 13 vjeç me një llogari dhe 5 milionë nën 10 vjeç, duke shkelur kushtet e shërbimit të faqes.[5] Përmbajtja Facebook edhe ne shqip[redakto | redakto tekstin burimor] Tashme Facebook ekziston te përdoret edhe në gjuhën shqip. Një pamje e përgjithshme mbi filmin The social network të regjisorit David Fincher, i cili zbulon të gjitha prapaskenat e krijimit të Facebook-ut dhe marrëdhënieve te vështirë mes dy miqve themelues. Nisi me një mesazh në postën elektronike në ora 2 të mëngjesit. Një student i Harvardit i shkroi skenaristit 1000 , Ben Mezrich, i cili ishte akoma duke shijuar frytet e suksesit të librit Bringing doën the house, për t'i treguar për mikun e tij, Eduardo Saverin. Një shok, tha ai, i cili kishte ndihmuar në themelimin e "Facebook" me Mark Zuckerberg. Por ai ishte dikush që nuk i ishte dëgjuar emri ndonjëherë. U intrigova dhe nisa të shoqërohesha me atë dhe mikun e tij, i cili ishte flakur nga 'Facebook-u'. Më pëlqeu shumë drama dhe shpejtësia me të cilën u kishte ndodhur dy miqve të ngushtë që tashmë s'ishin më të tillë, thotë Mezrich. Nëse motivi i mesazhit ishte drejtësia për mikun e tij Saverin - shansi për t'i treguar botës se si ishte mashtruar dhe si i ishte marrë pjesa e tij e kompanisë nga dikush që konsideronte shok - sigurisht që ka ndodhur shumë më shpejt se ai mund ta imagjinonte. Një film i quajtur "The social network" (Rrjeti social), ka filluar filmimet në konviktin e universitetit Harvard, vetëm disa muaj pas publikimit të librit të Mezrich "Miliarderët e rastësishëm: Seks, para, tradhti dhe themelimi i Facebook". Në fillim të këtij viti u njoftua se Aaron Sorkin, krijuesi i "West Wing", do të shkruante skenarin. Më vonë, në qershor u njoftua se David Fincher - regjisori i filmit "The curious case of Benjamin Button" - do ta drejtonte. Në shtator u konfirmua se aktori amerikan, Jesse Eisenberg do të interpretonte rolin e Mark Zuckerberg së bashku me aktorin britanik Andrew Garfield si Saverin dhe Justin Timberlake si Sean Parker, djali i Silicon Valley, që kishte krijuar "Napster" dhe që ndihmoi në çarjen mes dy ish-miqve. Kevin Spacey është producent. Për të përshpejtuar produksionin e filmit, libri dhe skenari u shkruan në të njëjtën kohë. "Aaron Sorkin po adaptonte librin teksa unë e shkruaja. Ne ishim në një dhomë hoteli në Boston dhe ai shikonte shënimet dhe kapitujt e librit. Aaron Sorkin është një i të shkruarit", thotë Mezrich. Mjafton të futesh në Facebook, të kërkosh Aaron Sorkin dhe shfaqen grupet e shumta në nder të tij. Por grupi që ka më shumë fansa është krijuar nga vetë personi, "Aaron Sorkin & The Facebook movie". "Mirësevini, unë jam Aaron Sorkin. Kam rënë dakord të shkruaj një film mbi krijimin e Facebook. Mendova se hapi i mirë për t'u përgatitur për këtë është të zbuloj se çfarë është Facebook, ndaj krijova këtë faqe", thuhet aty. Krijimi i këtij grupi bëri bujë të madhe. Askush nuk e dinte në atë kohë që po bëhej një film për Facebook-un dhe u desh që producentët ta konfirmonin këtë. Deri më sot janë krijuar më shumë se 150 faqe me historitë e publikut mbi Facebook-un, edhe pse vetë disa ia kanë dalë mbanë të futen në skenarin final, i cili është më i fokusuar në krijimin e tij sesa rëndësinë dhe aftësinë e tij për të qenë një mjet me përdorim të përgjithshëm utilitar. Është e ndershme të thuhet se skena, ku Saverin shahet nga e dashura e tij për statusin në Facebook që është "single" (beqar) është një prej tyre. As libri dhe as skenari nuk e nxjerr mirë Zuckerberg. Në të dy ai është një lloj i paafti për të qenë njeri social në Ha 1000 rvard, i cili nuk mund të lidhë një fjali bashkë. "Facebook ishte një shtrirje e dashurisë së vetme të botës së Markut - kompjuterit", thotë Mezrich në libër. Ai duket se pranonte detyra programimi nga dy studentë popullorë dhe të privilegjuar në Harvard për një projekt shumë të ngjashëm me Facebook, duke mos bërë asgjë për to për të krijuar më pas Facebook. Në të gjitha rastet, arsyeja e krijimit të Facebook-ut ishte për të gjetur femra: një mënyrë për Markun që të tejkalonte "klubet finale" të elitës së Harvardit, të cilave s'u afrohej dot. Edhe në libër edhe në skenar, ai i bën të gjitha me mikun e tij të vërtetë Eduardo, përpara se ta tradhtonte. Por skenari i Sorkin shkon përtej kësaj. Në faqen e parë shënimet e tij e përshkruan Zuckerberg-un si një "19-vjeçar të ëmbël, tek i cili mungesa e karakteristikave fizike maskon një zemërim shumë të komplikuar dhe të rrezikshëm". Ai hapet me një skenë, në të cilën Zuckerberg po flet me të dashurën e tij. Por ajo e lë shumë shpejt duke i thënë: "Ti do të bëhesh i suksesshëm dhe i pasur. Por do ta kalosh gjithë jetën duke menduar se vajzat nuk të pëlqejnë sepse je një tip që merr vesh vetëm nga kompjuterat. Por dua të dish që kjo nuk është e vërtetë. Ato nuk do të të pëlqejnë sepse je një hajvan". Por si ndjehet Sorkin mbi dramatizimin e ngjarjeve që kanë ndodhur jo shumë kohë më parë, duke ditur se ato kanë një impakt real në jetën e njerëzve që ai portretizon? "Kjo është një pyetje e vështirë", thotë Sorkin. "Unë nuk jam gazetar. Përgjegjësia ime s'është të them të vërtetën. Arti nuk është për atë që ka ndodhur. Nga ana tjetër, unë ndjej përgjegjësinë për të mos shkatërruar jetën e njerëzve thjesht për hir të suksesit. Është thjesht çështje gjykimi". Si nisi gjithçka[redakto | redakto tekstin burimor] Nisur si një uebsit i ndërtuar nga një student si mënyrë për të kontaktuar shokët e tij, por që u kthye në fenomen global dhe biznes miliona-dollarësh, është përhapur tani në mbarë botën me një shpejtësi marramendëse. Rreth 15 milionë anëtarë në ditë ndryshojnë statusin e tyre në Facebook. Mark Zuckerberg ishte 19 vjeç kur nisi "Facebook" nga dhoma e konviktit te Harvard. Brenda 24 orësh 1000 veta nga shkolla e tij ishin regjistruar dhe pas një muaji gjysma e shkollës kishte profil në "Facebook". Sot pas 6 vjetësh uebsiti mbi 150 milionë anëtarë në të gjithë botën dhe Zuckerberg, është miliarderi më i ri në botë - me një pasuri prej rreth 1.5 miliardë dollarë. Zuckerberg krijoi një rrjet social që jo vetëm pasqyron jetën e një personi, por që edhe e zgjeron atë. Fenomeni "Facebook" është përqafuar edhe nga politikanët, edhe nga njerëz të artit. Çdo ditë 15 milionë anëtarë ndryshojnë statusin në Facebook" dhe 850 milionë foto shtohen çdo muaj. Mesatarja e miqve të një anëtari është 120. Në fillim, njerëzit ishin pak të shqetësuar për të treguar identitetin e tyre në internet, por tani një pjesë tregojnë detaje nga më të ndryshme të jetës së tyre. Megjithëse me një vlerë prej 15 miliardë dollarësh "Facebook" i duhet të punojë shumë për t'iu përshtatur teknologjisë dhe për të pasur fitime financiare. Saverin dhe Zuckerberg[redakto | redakto tekstin burimor] Pas disa vitesh marrëdhëniesh të ngrira dhe problemeve për para mes bashkëthemeluesve të Facebook, Mark Zuckerberg vendosi në janar t'i njihte meritat mikut tij të Facebook-ut? Pse tani? Mbase kjo për shkak të librit dhe filmit që do të rrëfente gjithçka mbi krijimin e rrjetit social dhe mënyrës sesi Zuckerberg e nxori atë jashtë loje. Të dhënat mbi mënyrën sesi ka përfunduar zënka mes të dyve gjenden shumë kollaj: Saverin ësht tashmë i regjistruar si themelues i kompanisë në faqen zyrtare të Facebook-ut. Kjo është arsye shumë e fortë që Zuckerberg të bëjë paqe me Saverin, duke pasur parasysh librin dhe filmin. Kjo, sepse mendohet se nëse Saverin ka rënë dakord të bëjë paqe me Zuckerberg atëherë ai mund të mos ketë dëshirë të bashkëpunojë me Mezrich. Por tashmë filmi është në proces pune e sipër e pritet të dalë shumë shpejt. Gjithsesi, do të jetë mjaft e sikletshme për të dy të dalë edhe nga libri edhe nga filmi se ata e kanë krijuar rrjetin social thjesht për të njohur femra. Si student i Harvardit, Mark Zuckerberg krijoi uebsajtin social "Facebook", një uebsajt tejet popullor mes studentëve në mbarë botën. Atë e krijoi me kolegë studentë, njohës të mirë të shkencës së kompjuterit dhe me shokët e dhomës. Zuckerberg shërben si president i kompanisë "Facebook". Ai ka qenë vazhdimisht në qendër të kundërthënieve për prejardhjen e biznesit dhe të pasurisë së tij. Revista amerikane "Time" e renditi Zuckerberg si një nga njerëzit më me ndikim të botës të vitit 2008. Zuckerberg përfshihej në kategorinë Shkencëtarë dhe Mendimtarë. Zuckerberg u rrit në Dobbs Ferry, Nju Jork, nga prindërit e tij hebrej, Edward dhe Karen Zuckerberg. Babai i tij Edward është dentist në Dobbs Ferry dhe mamaja e tij është mjeke. Ai filloi programimin në kompjuter kur ishte në shkollën e mesme. Zuckerberg fillimisht kënaqej me zhvillimin e programeve kompjuterike, sidomos ato për komunikim dhe ato për lojëra. Kur vazhdonte Philips Exter Acadeym, ai ndërtoi një program për t'i ndihmuar punonjësit në zyrën e babait të tij që të komunikojnë; ai gjithashtu ndërtoi një version të lojës Risk dhe një program muzike të quajtur Synapse, i cili përdorte inteligjencën artificiale për të mësuar zakonet e dëgjimit tek përdoruesi i programit. Kompanitë Microsoft dhe AOL u përpoqën të blejnë Synapse dhe për ta marrë në punë Zuckerberg, por ai vendosi më mirë t'i vazhdojë studimet në Universitetin e Harvardit. Mark Zuckerberg dhe platforma "Facebook". Në shtator 2006, "Facebook" krijoi "News Feed", një produkt për të treguar se çfarë janë duke bërë miqtë e tu në uebsajt. Zuckerberg u kritikua në atë kohë, teksa disa e shikonin "News Feed" si të panevojshëm dhe si një mekanizëm për të biseduarit kibernetik. Më 24 maj 2007, Zuckerberg shpalli një "Facebook Platform", një platformë zhvillimi për programuesit që të krijojnë 1000 aplikime sociale brenda "Facebook". Kjo shpallje ngjalli një interesim të madh për bashkësinë e zhvilluesve programorë. Brenda javësh, shumë aplikime u ndërtuan dhe disa kishin tashmë miliona përdorues. Sot janë më shumë se 400 000 zhvillues programorë në mbarë botën që ndërtojnë aplikime për "Facebook Platform". Vetëm më 23 korrik 2008, Zuckerberg shpalli "Facebook Connect", një version të "Facebook Platform" për ndërtimin e aplikimeve sociale në faqe të tjera të tjera. Më 6 nëntor 2007, Zuckerberg shpalli një sistem tjetër reklamues social, që u pa si një ngjarje në Los Anxhelos. Një pjesë e programit të ri, quajtur "Beacon", ua bënte të mundur njerëzve të ndajnë informacion me miqtë e tyre të "Facebook" bazuar në veprimtaritë e tyre qëmtuese në uebsajte të tjera. Një shitës e-Bay, për shembull, mund të bëjë që miqtë automatikisht të vënë në shitje nëpërmjet "Facebook", sistemit "news feed", gjithçka që ata duan të shesin. Programi pati shqetësime të mëdha të privatësisë nga ana e grupeve që merren me mbrojtjen e jetës private të qytetarëve, por edhe nga individë përdorues. Zuckerberg dhe "Facebook" nuk arritën t'i përgjigjen shpejt këtij shqetësimi dhe më 5 dhjetor 2007 Zuckerberg më në fund shkroi një blog post në "Facebook", ku merrte përgjegjësinë për çështjet me programin "Beacon" dhe ku iu ofronte një mënyrë më të lehtë përdoruesve për të përfituar nga shërbimet. Shihe dhe këtë[redakto | redakto tekstin burimor] Lidhje të jashtme[redakto | redakto tekstin burimor] [redakto | redakto tekstin burimor] - ^ Eldon, Eric (December 18, 2008). "2008 Growth Puts Facebook In Better Position to Make Money". VentureBeat (San Francisco). Retrieved December 19, 2008. - ^ "Facebook Tops Billion-User Mark". The Wall Street Journal (Dow Jones). October 4, 2012. Retrieved October 4, 2012. - ^ Sengupta, Somini (May 14, 2012). "Facebook's Prospects May Rest on Trove of Data". The New York Times. Retrieved May 15, 2012. - ^ Carlson, Nicholas (March 5, 2010). "At Last – The Full Story Of How Facebook Was Founded". Business Insider. - ^ "Five million Facebook users are 10 or younger". ConsumerReports.org. May 10, 2011. Retrieved May 15, 2011.


source: fineweb

text: “Ata janë ekip me histori të madhe që dinë se si të luajnë ndaj ekipeve të mëdha në ndeshje të mëdha, duke vështirësuar gjërat për kundërshtarët”. “Milani gjithmonë ka pasur lojtarë të mëdhenj, pa marrë parasysh sa të famshëm janë. Ata janë ekip i mirë. Klubet e mëdha dinë si të luajnë në ndeshjet e mëdha. Ata dinë si të mbajnë rezultatin dhe presioni nuk i bën problem. Milani dhe Barcelona janë klube të mëdha dhe Milani do ta dëshmojë se i takon kësaj skene të futbollit evropian”, ka thënë Zubizarreta. /Telegrafi/


“Djalë i mirë por...”, Ardian Isufi në “Log.”: Sot PD në sytë e publikut ka tiparet e PS-së - ShqipTani “Djalë i mirë por...”, Ardian Isufi në “Log.”: Sot PD në sytë e publikut ka tiparet e PS-së Ish-anëtari i Këshillit Kombëtar të PD-së, Ardian Isufi i ftuar këtë të enjte në emisionin “Log.” në “ABC” foli për qëndrimet ndaj Partisë Demokratike dhe përjashtimin e tij nga kjo forcë politike. Isufi theksoi se Partia Demokratike ka nevojë urgjente për tu reformuar, ndërsa u shpreh se politika reale duhet të ecë duke u bazuar tek politika ideologjike. “Partitë duhet të shohin me sytë e publikut dhe sot një nga humbjet më të mëdha që ka PD është se po na njehsojnë njësoj me të majtën”, tha ai. Gjatë bisedës në studio me gazetarin Endri Xhafo, Isufi theksoi në grupin e ri parlamentar të PD-së ka nga ata që nuk i thonë më asgjë publikut. “Gjërat nuk do të lëvizin me një të rënë të lapsit. Por si nga pjesa parazgjedhore dhe pas zgjedhore në të gjithë këto faza mendoj që ne kemi qenë shumë të dëmtuar”, u shpreh ai. Pyetje: Kush ju përjashtoi nga PD? Isufi: Unë nuk e shoh këtë pjesë si përjashtim. Unë e shoh që ka klane arkaike brenda PD që nuk i japin me asgjë kësaj partie. Në grupin e ri parlamentar ka nga ata që nuk i thonë më asgjë publikut. Pyetje: Djalë i por...Çfarë kontributi konkret keni dhënë? Isufi: Po e ndaj në dy pjesë. Pjesa e parë është aktivizimi konkret që nis që në aktivizimin me Halim Kosovën. Kam bërë një punë aktive edhe të ditës brenda PD-së. Për mua një nga elementët më të rëndësishëm ka qenë çadra e lirisë. Aty kam sjellë disa grupe interesi shumë me rëndësi për PD. Dhe një gjë tjetër është fakti se edhe si koordinator së bashku me kolegë kemi dërguar shumë projekte me rëndësi që mbetën aty. Çështja me rëndësi për mua në atë kohë ka qenë për imazhin, dhe besoj një nga problemet e mëdha që kishte fushata është imazhi, sepse të jepte ekon e një Partie Demokratike të vjetër dhe jo bashkëkohore. Pyetje: Në PD sot ka mendime të ndryshme, Ju mendoni se një parti ideologjikisht e djathë do të kishte shans të merrte pushtetin? Isufi: Besoj që po. Në rastin konkret pati aleancë më të gjithë partitë. Unë jam me idenë që tek publiku duhet të bëhesh i besueshëm dhe mund të bëhesh me një qëndrim të qartë. Por marrëveshja me partitë e tjera ishte zhgënjyese në këto zgjedhje. Sot PD në sytë e publikut ka tiparet e PS dhe kjo është shumë e dëmshme. Ka shumë detaje që të bëjnë të pabesueshëm, dhe që të bëjnë të pabesueshëm edhe brenda familjes së djathtë. Pyetje: Ju hoqën mundësinë për t’u marrë me politikën, si e shihni angazhimin tuaj politik? Isufi: Çdo individ që del nga partitë e mëdha sot padyshim që ka njëlloj dëmtimi në aktivitetin politik, por unë mendoj që tashmë ka më shumë rëndësi fjala dhe qëndrimi, ta shohim realitetin ashtu siç duhet. Duhet përçuar tek njerëzit në forma modeste duke dashur për të kontribuar. Unë nuk jam njeri që kërkon me patjetër dy paleta që të ecë para. Publiku është i etur për energji të reja dhe kjo është e dukshme. Ka një uri shumë të madhe nga publiku për të parë alternativa. Pyetje: Në një force të re politike do të shihni veten pjesë të saj? Isufi: Është e parakohshme të flasim për këtë./abcnews.al/ Previous Tjetër ndërhyrje e suksesshme realizuar nga ekipi i mjekëve kirurgë të përgjithshëm të Spitalit Hygeia Next Kush po e kërcënon Gazment Bardhin?


Dick Custin, zëdhënësi i të dërguarit amerikan për dialogun Kosovë-Serbi, Richard Grenell, tha për Radion Evropa e Lirë se “të gjithë janë të mirëpritur për të kontribuar me ide, që do të ndihmonin stabilitetin, paqen dhe prosperitetin e Serbisë dhe Kosovës". Ai i bëri këto komente pas deklaratës së ambasadorit të Rusisë në Serbi, Aleksandar Bocan-Kharchenko, se zgjidhja përfundimtare për Kosovën duhet të përcaktohet në Këshillin e Sigurimit të Kombeve të Bashkuara, duke miratuar një rezolutë të re që do të zëvendësonte Rezolutën 1244. Bocan-Kharchenko ka folur më 9 maj për gazetën beogradase Politika. I pyetur për mundësinë e përfshirjes së Rusisë në bisedimet për Kosovën, Bocan-Kharchenko ka thënë se “për bashkëngjitjen e saj, para së gjithash, duhet ftesa e Beogradit”. Duke komentuar deklaratat e ambasadorit rus, Qeveria në largim e Kosovës ka thënë se “Rusia ka për qëllim ta kthejë çështjen e Kosovës në Këshillin e Sigurimit të Kombeve të Bashkuara, sepse aty ka veto”. Përmes zëdhënësit Përparim Kryeziu, ajo ka kujtuar se pavarësia e Kosovës është vërtetuar nga Gjykata Ndërkombtare e Drejtësisë. “Pasi që organi i vetëm gjyqësor i OKB-së thotë zyrtarisht se shpallja e pavarësisë së Kosovës nuk e shkeli të drejtën ndërkombëtare, Këshilli i Sigurimit dhe në veçanti Rusia nuk duhet ta kontestojnë mendimin e instancës së vetme gjyqësore të OKB-së. Për më tepër, Rezoluta e KS/1244/99, që pas shpalljes së pavarësisë dhe vendimit të GjND-së, në një formë të heshtur është abroguar”, ka thënë Kryeziu për Radion Evropa e Lirë. Askush prej zyrtarëve në Serbi nuk e ka komentuar deklaratën e ambasadorit rus. Shërbimi i Ballkanit i Radios Evropa e Lirë e ka pyetur ambasadën ruse në Beograd se çfarë fshihet pas propozimit të diplomatit rus, por nuk ka marrë përgjigje.


source: CulturaX

text: E Diel, 10 Prill 2022 British Columbia, 55 milionë dollarë nga buxheti federal për mbrojtjen e pyjeve Alberta, kryeministri Jason Kenney u bën thirrje Konservatorëve të ruajnë unitetin Nova Scotia, Halifax një ndër qytetet më numrin më të vogël të banesave të paokupuara Montréal, biznesmeni Mark Pathy mbërrin në Stacionin Ndërkombëtar Hapësinor Ottawa, sindikata e punonjësve të Bashkisë kërkon shtyrjen e rifillimit të punës nëpër zyra Toronto, më shumë se 200 të pastrehë humbën jetën vitin e kaluar në metropol British Columbia - Në buxhetin e paraqitur të enjten e kaluar (07.04) në Dhomën e Komunave, qeveria federale e kryeministrit Trudeau premtoi akordimin e një shume prej 55.1 milionë dollarë gjatë tre viteve të ardhshme, për të mbrojtur pyjet e vjetra në provincën e British Columbia. Ministria për Mjedisin, Ndryshimet Klimatike dhe Burimet Natyrore do ketë përgjegjësinë e përdorimit në terren të këtyre shpenzimeve në bashkëpunim me qeverinë provinciale, komunitetet autoktone, autoritetet lokale si dhe organizatat joqeveritare. Bashkë me njoftimin e këtij fondi, qeveria federale ka theksuar që akordimi i tij do kushtëzohet me detyrimin që qeveria e British Columbia të investojë një shumë ekuivalente. Alberta - Kryeministri i provincës Alberta, Jason Kenney, u bëri dje thirrje për unitet (09.04) anëtarëve të Partisë së Bashkuar Konservatore, për të mos shkaktuar kësisoj dorëzimin e pushtetit te Neodemokratët në zgjedhjet e ardhshme. Gjatë një fjalimi të mbajtur në Red Deer, Kenney u kujtoi konservatorëve se ai kurrë nuk ka humbur në një betejë elektorale. Ai theksoi gjithashtu se arsyeja pse u largua nga politika federale për t'u kthyer në Alberta ishte për të bashkuar forcat konservatore dhe për të mposhtur pikërisht Neodemokratët në vitin 2019. Fjalimi përkoi me nisjen e procesit të votës së besimit për kreun e patisë, që filloi dje. Votimi do bëhet përmes postës. Fletët e votimit janë nisur me postë në adresë të rreth 15,000 anëtarëve të regjistruar dhe do duhet t'i kthehen partisë deri më 11 maj. Rezultati i votimit do të shpallet më 18 maj. Nëse Jason Kenney nuk merr shumicën, do të nisë menjëhërë gara për zgjedhjen e një drejtuesi të ri. Nova Scotia - Vazhdon ende kriza e strehimit në Nova Scotia. Kryeqyteti i provincës, Halifax, ka një nga normat më të ulëta të banesave të paokupuara në Kanada, 1%, nivel ky i njejtë me vitin 2019. Në vitin 2020, kjo shifër ishte 1.9%, ndërkohë që popullsia e provincës po rritet me një ritëm të paparë krahasuar me dekadat e fundit dhe ndërtimi i banesave të reja është larg ritmit të rritjes së numrit të banorëve. Sipas të dhënave të para nga regjistrimi i vitit 2021, popullsia e Halifax është rritur me 9.1% në 5 vitet e fundit. Qyteti ka rreth 440,000 banorë, ndërsa qendra e tij urbane ka 1463 banorë për km2. Canada Mortgage and Housing Corporation pohon gjithashtu se migrimi ndërprovincial, domethënë numri i njerëzve që vijnë nga provincat e tjera për t'u vendosur në Nova Scotia, është në nivelin më të lartë në më shumë se 30 vjet. Gjysma e këtyre banorëve të rinj janë nga 20 deri në 49 vjeç. Në Halifax, çmimi mesatar i qirasë për një apartament me dy dhoma gjumi është 1,335 dollarë, rritje kjo me 4.8%, krahasuar me një vit më parë. Montréal - Raketa SpaceX që po realizon misionin e parë privat pranë Stacionit Ndërkombëtar Hapësinor, ka mbërritur atje dje (09.04) me tre biznesmenë në bord, ndër të cilët dhe Mark Pathy nga Montréal. Ata u pritën nga anëtarët e ekuipazhit të Stacionit Ndërkombëtar Hapësinor dhe do të marrin pjesë në një eksperiment disaditor. Biznesmeni, Mark Pathy, i cituar nga Radio-Canada, e ka përshkruar aventurën si të pabesueshme. Pjesëmarrësit në udhëtim kanë paguar dhjetëra miliona dollarë secili për eksperimentin. Larry Connor është kreu i një kompanie të pasurive të paluajtshme, Mark Pathy është shefi i një kompanie investimesh dhe ish-piloti Eytan Stibbe është bashkëthemelues i një fondi investimi. Amerikano-spanjolli Michael Lopez-Alegria, një ish-astronaut që punonte për Axiom Space është organizatori i këtij udhëtimi, i pari në llojin e vet. Katër pjesëmarrësit do të qëndrojnë gjithsej një javë në Stacionin Hapësinor dhe do t'u nënshtrohen 25 eksperimenteve që lidhen me plakjen, shëndetin e zemrës dhe qelizat staminale. Fluturimi është vlerësuar nga drejtuesit e industrisë dhe NASA si një moment historik në komercializimin e fluturimeve hapësinore. Stacioni Ndërkombëtar Hapësinor Ottawa - Sindikata e Punonjësve të Bashkisë Ottawa i ka bërë thirrje kryetarit Jim Watson dhe Këshillit Bashkiak që të shtyjnë kthimin në zyrë të punonjësve që punojnë nga shtëpia për shkak të rritjes së rasteve të COVID-19 në kryeqytetin federal. Në një letër drejtuar kryebashkiakut Watson, Instituti Profesional për Personelin Bashkiak shkruan se është "shumë i shqetësuar për shëndetin dhe sigurinë e anëtarëve të tij dhe komunitetit më të gjerë të cilit ata i shërbejnë". Instituti ka theksuar se niveli i COVID-19 në ujërat e zeza në Ottawa është në pikën më të lartë që nga fillimi i pandemisë dhe vazhdon të rritet. Në këtë kuadër, sindikata i ka kërkuar gjithashtu bashkisë të shtyjë kthimin në punë nëpër zyra dhe rivendosjen e detyrimit për mbajtjen e maskës dhe distancimin fizik. Po kështu marrjen e masave për kontrollin dhe përmirësimin e ventilimit dhe filtrimit të ajrit në të gjithë vendet e punës. Toronto - Sipas të dhenave të fundit nga Toronto Public Health, të publikuara të premten (08.04) gjatë vitit 2021 në Toronto kanë humbur jetën gjithsej 216 persona të pastrehë, mesatarisht 4 çdo javë. Numri i vdekjeve të të pastrehëve në vitin 2021 është rritur me shifrën 72, krahasuar me vitin 2020 kur vdiqën 144 persona të tillë, ndërsa referuar vitit 2017 (101), i pari vit prej kur Bashkia mban statisitika, numri rezulton i dyfishuar. Gjatë 2021, 55% e vdekjeve janë shkaktuar prej mbidozave të përdorimit të drogës. Nga ana e tij, Toronto Public Halth ka pohuar në Twitter se këto statistika përforcojnë faktin që kriza e mbidozës vazhdon të jetë një çështje urgjente kombëtare e shëndetit publik. Ndërkohë, shkaqe të tjera të vdekjeve të të pastrehëve janë sëmundjet e zemrës, aksidentet, ndërlikimet e diabetit, hipotermia, sëmundjet e mëlçisë dhe mushkërive, vetëvrasja dhe kanceri. 132 nga 216 personat që vdiqën gjatë vitit të kaluar kane qenë klientë të strehimoreve për të pastrehët në Toronto.


Shkup, shuhet zjarri në Pintia - Bota Sot Më: 19 gusht 2019 Në ora: 09:02 Zjarri në lagjen Pintija është shuar, informojnë sot nga Njësia Terrotiriale Kundër Zjarrit në Bashkinë e Shkupit. Zjarri shpërtheu dje rreth orës 11:30 në rajonin malor mbi Pintijan dhe kaploi një hapësirë të madhe të pyjeve të përziera. Në shuarjen e zjarrit janë kyçur edhe avionët e Drejtorisë për Mbrojtje dhe Shpëtim, si dhe Komuna e Kisella Vodës. Sipas informacioneve të Njësisë Territoriale Kundër Zjarreve, për momentin nuk ka zjarre aktive në Shkup. Fjalë kyçe momentin rajonin malor


text: Paviçeviq: Zyrtarët ndërlidhës- pa zyra Dejan Paviçeviq "Kurrfarë zyre për ndërlidhje mes Beogradit dhe Prishtinës nuk do të ekzistojë, dhe askund nuk do të figurojë emri Republikë e Kosovës", ka deklaruar zyrtari ndërlidhës i Beogradit Dejan Paviçeviq. Ai në një intervistë për gazetën Danas, ka thënë se të gjitha marrëveshjet kanë pasur si parakusht neutralitetin karshi statusit. Sipas tij, zyrtari ndërlidhës është "vetëm një person, dhe jo delegacion" dhe se zyra nuk do ekzistojë. Ai ka sqaruar se zyrtari kosovar ndërlidhës do të qëndrojë në ndërtesën e Delegacionit të BE-së në Beograd, ndërkaq Paviçeviq, si i dërguar i Beogradit, do të dërgohet në ndërtesën e BE-së në Prishtinë, përkatësisht në Zyrën e Përfaqësuesit Special të BE-së, në Kosovë, Samuel Zhbogar. Disa zyrtarë kosovarë kanë thënë se zyrtarët ndërlidhës, janë de fakto ambasadorë, dhe se Kosova do ta ketë zyrën, në të cilën do të figurojë edhe termi Republikë e Kosovës, pavarësisht Serbia nuk e njeh pavarësinë e Kosovës.


source: wikipedia

text: Ngjarje Themelimi i klubit londinez të futbollit Arsenal FC Bagëti e Bujqësija e Naim Frashërit, botohet nga "shtypshkronja e Bukureshtit". Konflikti Frashëri dhe Vreto rreth drejtshkrimit. Sami Frashëri, boton në Stamboll "Abetare e gjuhës shqipe" dhe "Shkronjëtore e gjuhës shqipe" (gramatikë e shqipes) Lindje 20 Mars - Ali Sami Yen, themelues i Galatasaray Sports Club († 1951) Vdekje Pa data Datat e personave më poshtë nuk janë të shënuara në artikujt mbi biografinë e tyre: - Ymer Prizreni i njohur si Ymer Haxhi Prizreni, luftëtar shqiptarë (l. 1826) Kalendari Vite


text: Koronavirusi në vend ka vrarë më shumë meshkuj! - Shtypi.net Home / Aktualitet / Koronavirusi në vend ka vrarë më shumë meshkuj! Koronavirusi në vend ka vrarë më shumë meshkuj! blea 1 week ago Aktualitet, Kryesore Leave a comment 2 Views Pandemia e COVID-19, e cila ka rritur ndjeshëm vdekshmërinë në vend, duke filluar që nga muaji qershor, po rezulton më fatale te meshkujt, një tendencë e konstatuar në të gjithë globin. Eurostat ka publikuar të dhënat e vdekjeve për Shqipërinë, me bazë javore, që janë të disponueshme për 9-mujorin (nga data 30 dhjetor 2019 deri në javën e fundit të shtatorit 2020, data 27, gjithsej 39 javë), të ndara sipas gjinisë. Sipas shifrave të Eurostat, të përpunuara nga "Monitor", për këtë periudhë të 2020-s, vdekjet në vend u rritën me 7%, duke arritur në 17.7 mijë. (shih grafikun: Vdekjet javore në Shqipëri, 9-mujori). Rritja e lartë e vdekshmërisë filloi në javën e 26, që përkon me fundin e qershorit (22-28 qershor), pas javë pas lehtësimit të kufizimeve. Në atë javë u shënuan 530 humbje jete, me rritje prej 24% në krahasim me të njëjtin muaj të një viti më parë. Pas një përmirësimi të lehtë, fatalitetet kulmuan në javët 31-35 (27 korrik deri në 30 gusht), me një rritje prej 45-50% të vdekjeve totale në dy javët e fundit të gushtit. Në javën e fundit të korrikut u shënua dhe rekordi javor i 578 vdekjeve (+57%). Situata u lehtësua më pas deri në fund të shtatorit, për të filluar me valën tjetër, që kulmoi në nëntor e dhjetor. Eurostat përditëson të dhënat për BE; Shqipëria rezulton me rritjen më të lartë të vdekjeve në nëntor-dhjetor Të dhënat mujore treguan se rritja e fataliteteve ishte shumë e lartë në nëntor dhe dhjetor. Në nëntor u shënuan gjithsej rreth 3,370 jetë të humbura, me një rritje prej 111% në krahasim me të njëjtën periudhë të një muaji më parë. Në dhjetor, ku u shënua një rekord i ri prej rreth 4,160 jetë të humbura, me një rritje prej 98% në krahasim me dhjetorin e një viti më parë. Këto ritme rritjeje janë më të lartat në Europë deri tani./ O.Liperi/Monitor


Zbulimi: Ja cilët heronj dhe figura të shquara janë me origjinë sllavo-maqedone | Gazeta Dita Zbulimi: Ja cilët heronj dhe figura të shquara janë me origjinë sllavo-maqedone September 6, 2016 18:17 Shkupi po zien nga festa, megjithë humbjen në ditën e dytë futbollistike ndaj fqinjëve vocrrakë të Shqipërisë. Mësohet se sheshi kryesor i megalopolit maqedonas do ta pasurohet edhe me statuja të reja heronjsh kombëtarë, pas atyre të autoktonëve sllavo-maqedonas si Nënë Tereza, Aleksandrevski i Madh etj. Burime të sigurta kanë pranuar për Gojët e Liga se projekti ka nisur prej kohësh në heshtje dhe pa bujë. Ish Republika Jugosllave e Maqedonisë, shteti që për marrëveshje fjale, shumëkush i bie shkurt dhe e quan “Maqedonia”, e ndonjë tjetër e quan akoma më shkurt, “Ish”, ka kontraktuar artistët më të zotë për të bërë statujat e heronjve të njohur maqedonas, Xhengis Khanevski, Napoleon Bonapartjev, Gjorgje Uashingtovski dhe Sharl De Golev. “Jemi pak vonë me kalendarin”, pranoi presidenti maqedonas Ivanov, “por nuk mund t’i lëmë të treten në heshtje emrat dhe bëmat e këtyre maqedonasve të ndritur, që i kanë kushtuar jetën e tyre kombit tonë”. Përveç politikanëve dhe legjendave ushtarake, Shkupi ka në plan edhe nderimin e figurave të veta të artit dhe shkencës, si Viliam Shekspirev, Johan Amadeus Moxartovski, Leonardo Davinçeski etj. “Si një komb dhe popull që gëlon nga heronjtë e pafundëm, të cilët gjithnjë na i kanë përvetësuar të tjerët, e kemi pasur pak të vështirë të gjejmë një shesh kaq të madh sa t’i nderojmë të gjithë me statuja”, tha presidenti Ivanov. Por tani e tutje, sipas tij, edhe sikur gjithë territori i vendit të mbushet me statuja, aq sa të mos ketë tokë për të mbjellë, projekti do të vazhdojë. Gojët e Liga kanë mësuar se Akademia e Shkencave të Maqedonisë po kryen verifikimet e fundit, për të konfirmuar se edhe veprimtari dhe politikani i shquar Nelson Mandelovski, ishte me origjinë maqedonase. Shënim: Gojët e Liga është rubrikë satirike. Por jo aq satirike sa përpjekjet e Shkupit për të sajuar nga pak histori, sa për vete. Bashkim September 6, 23:39 Eshte nje me nder komb qe nuk ekziston por “prodhon”heroj E megjithate ne shqiptaret duhet te falenderojme keta koqet e qeverise sllave te Maqedonise qe lartesojne figuart e Kombit tone si Leken e Madh dhe Nene Terezen. ropi September 7, 03:55 cte djeg ty o pseudo gazetar pa emer e identiteÉÉÉÉÉ Pellazgos September 7, 14:58 Po pse kujton ty se je ndryshe nga keta zoti Bashkim? 75%emra Arabe kulture Arabe deri ne Diktature, pjesa tjeter e Jugut me Evangjelos Zapas I quajture shqipetare kur ne kohen e Turqise hapi rreth 150 shkolla (skolio) Greke dhe jo “shqipetare”d.m.th turke, se shumica jane turq ne identitet me nje gjuhe (glosa) te ndertuar 2 shekuj (century) me pare (prota)ose prin. Artikullshkruesi I Gojeve te Liga ketu duhet te kete jo vetem pak njohuri por edhe respekt, se po nuk dhe respekt nuk merr. Si mund te shkruash emrin e nje injorante dhe misionare me qellime politike me pare se Megas Aleksandros dhe jo Aleksandri I Madh qe perhapi kulturen Greke deri ne Indi? Necqofte se ju ne emer te nje nacionalizmi te semure (sick) nuk “kini”personalitetecte tjera dhe po na servirni (servis) propagandues nga jashte, ne si “shqipetare”te vertete para turqise ishim te gjithe Orthodoks me identitet dhe Kishe Greke jo Autoqefale nuk jua kemi ngene te na luftoni akoma. Mavro September 8, 19:03 Pellazgos, nqs ne Shqipetaret myslymane kemi emra arab prej faktorit pushtues Osman mbas viteve 1500, por qe ne te vertete nuk na thote asgje per etnitetin tone kulturor, greket e kane filluar “arabizmin” qe me kopjimin qe i ben germave te alfabetit Foenikas ne vitet 750 Para Krishtit. Fakti qe te gjithe (shumica) e banoreve te Ballkanit kane qene ortodoks para pushtimit Osman, jo domosdoshmerisht do te thote qe kane qene Greke, pasi Shqiptaret, Sllavet, Bullgaret, Greket, Vllehet, etj, kane qene pjese e fese ortodokse greke por jo ne kuptimin etnik por ne kuptimin fetar te fjales “greke” qe ishte e trasheguar si koncept fetar identiteti vetem per te dalluar Perandorine Romake te Lindjes nga ajo e Perendimit. Brockullat e tua ketu nuk tregojne gje tjeter pervecse dy gjera : ose superficialitetin dhe cektesine e dijeve te tua ose propagande e tipit Janullatos mbrapa kuintave (se perballe nuk ja mban bitha). Shen Terezes dhe Aleksandrit te Madh ti vish anash ti more injorant se te dy kane patur gjak Shqipetari ne deje dhe te thene nga goja e tyre dhe te provuar shkencerisht. Toni September 8, 02:56 Ha ha ha ,sa kam qesh.Ja te semure dhe nuk dine cfare bejne duan dhe ata te mjere te jene si te gjithe kombet,gjuhen ja kane huazuar Bulgareve,kishen Serbeve dhe emerin Grekerve..token Shqipetareve, lutem ndihmoji zot se nuk po dine nga tjambajne falsifikatoret e shekullit. Pashko Hasa September 10, 21:25 Pirdhni gazetare te shitur tek politika e merruni me te tjeret,nuk gezoheni nga lajmet qe 300 muhaxhedine nga iraku mberriten sot ne token e tyre ne atdheun indoevropiane te albanistanit,keta do martohen me komshijet tuaja dhe pas 100 vjetesh do shumohen dhe do quhen shqiptare ,merruni me hallet tuaja dhe jo me te tjereve , 2 shekuj me pare turqit sollen 700 mije njerez te prapambetur nga india veriore dhe qe populluan token e te pareve tane plus mijera te tjere qe erdhen para tyre nga egjipti dhe qe tani ne i quajme shqipetare,i mbaruat punet tuaja dhe tani po mendoni per komshinjte... qytetari September 20, 12:00 70 % e maqedonasve s’dine per vete nga e kane origjinen. A bullgare, a greke,a shqiptare, a turq, serb apo pak nga te gjitha? Shqiptaret jane autoktone dhe nuk kane ardhur si hordhite sllave ne shekullin e 7 pas lindjes se Krishtit. Cfare historie paskan fqinjet tane kur as vete nuk i dine rrenjet e tyre? Emrat me tendence italiane, greke apo arabe sic thua zotrote tek ne jane si pasoje e besimit fetar te secilles zone dhe jo se jane popullsie e ardhur qe pretendon se eshte autoktone. Po keta 700.000 mije indianet nga i gjete aman? Tek arkivat ne FB te Sali Berishes? Ahahahahaha Shko shfelto mire historine pastaj bej si i zgjuar. Onkezmi September 11, 23:53 More Pdllazgosss,nuk shperndahu kulturen greke,por helene.Greket i perkasin lashtesise,ndersa helene,helenet dhe helenizmi nuk jane komb,por kulture e marre nga Egjipti,Persia,Feniksi ,Iliria e nga te gjitha ujrat qe rrjedhin perreth greqise...